Изложбата "Човешкото тяло-Науката в нас" удължава престоя си в София - Novinite.bg - Новините от България и света
16 май 2018, сряда / 11:59; Коментари: 0
Изложбата „Човешкото тяло-Науката в нас“ ще остане в столицата ни до 30-ти юни, вместо до първоначално планирания край на месец май, поради високия интерес към експозицията, особено от страна на училища. До момента хиляди посетители са разгледали изложбата, като най-голям интерес проявяват млади хора, ученици и деца на възраст 6-12 години, заедно с техните родители. Образователната експозиция гостува в България Мол от средата на месец април и представя над 100 реални експоната на органи и части от човешкото тяло, включително и 8 цялостно запазени човешки тела. „Човешкото тяло-Науката в нас“е в София вече месец, като последните 10 дни посетителите имат възможност да видят на живо не само оригиналните експонати в изложбата, но и 60 чисто нови светлинни информационни табла, които представят подробни схеми и визуализации на системи и процеси в човешкото тяло, а също и скици отзнаменитияиталиански художник и изобретател Леонардо да Винчи. Да Винчи е един от първите изследователи на човешката анатомия, извършил и документирал в детайли дисекция на човешко тяло.
„През последните месеци получихме доста богата обратна връзка по отношение на изложбата и с цел нейното обогатяване, решихме да инвестираме в създаването на 60 нови светлинни информационни табла, посветени на системите в човешкото тяло, които напълно промениха облика на експозицията и допринесоха за цялостното позитивно изживяване на посетителите. Дизайнът и производството на таблата са осъществени в Италия, като те се представят за първи път тук, в България“, коментира продуцентът на изложбата Езекиел Пеня от аржентинската компания Aurea Exhibitions. На място в самата зала са на разположение и гидове – специалисти в сферата на медицината и рехабилитацията, до които посетителите могат да се допитат за подробности относно различните експонати и допълнителни любопитни факти за човешкото тяло. „Човешкото тяло – Науката в нас“– е в Bulgaria Mallдо 30-ти юни и е отворена за посетители всеки ден от 10:00 до 22:00 ч. Билети се продават на място и са на цени 10 лв. за деца и 12 лв. за възрастни, като се предвиждат и отстъпки за групови посещения.